

Αρκαλοχώρι, 17/ 09 /2025

Προς: ΜΜΕ

**ΔΕΛΤΙΟ ΤΥΠΟΥ**

**Τα αποτελέσματα της α’ φάσης για τους παιδικούς και βρεφονηπιακούς σταθμούς του Δήμου Μινώα Πεδιάδας- Αντίστροφη μέτρηση για την λειτουργία ου Βρεφονηπιακού Σταθμού Καστελλίου**

Ο Δήμος Μινώα Πεδιάδας ανακοινώνει **τα αποτελέσματα της α’ φάσης για τους παιδικούς και βρεφονηπιακούς σταθμούς,** σε ό,τι αφορά την επιλογή βρεφών και νηπίων για τους παιδικούς και βρεφονηπιακούς σταθμούς, τη σχολική περίοδο 2025-2026. Η δεύτερη και τελική φάση θα ολοκληρωθεί με τη λειτουργία του βρεφονηπιακού Σταθμού Καστελλίου, με γνώμονα τη βέλτιστη εξυπηρέτηση των οικογενειών και την παροχή υψηλής ποιότητας υπηρεσιών φροντίδας και εκπαίδευσης, βάσει των δυνατοτήτων των Δομών.

**Ακολουθούν αναλυτικά τα στοιχεία ανά σταθμό:**

**Παιδικός Σταθμός Αρκαλοχωρίου:**

***Βρεφικό Τμήμα:***

Δυναμικότητα: 38 θέσεις

Αιτήσεις (με voucher): 60

Αιτήσεις (με τροφεία μόνο): 9

Ικανοποιήθηκαν: 30 αιτήσεις με voucher (80% της δυναμικότητας) και 12 με τροφεία.

**Τμήμα Νηπίων:**

Δυναμικότητα: 55 θέσεις

Αιτήσεις (με voucher): 30

Αιτήσεις (με τροφεία μόνο): 23

Ικανοποιήθηκαν: 30 αιτήσεις με voucher (80% της δυναμικότητας) και 19 με τροφεία .

**Παιδικός Σταθμός Καστελλίου:**

***Βρεφικό Τμήμα:***

Δυναμικότητα: 15 θέσεις

Αιτήσεις (με voucher): 30

Αιτήσεις (με τροφεία μόνο): 8

Ικανοποιήθηκαν: 12 αιτήσεις με voucher (80% της δυναμικότητας) και 5 με τροφεία .

***Τμήμα Νηπίων:***

Δυναμικότητα: 30 θέσεις

Αιτήσεις (με voucher): 18

Αιτήσεις (με τροφεία μόνο): 3

Ικανοποιήθηκαν: 18 αιτήσεις με voucher (80% της δυναμικότητας) και 4 με τροφεία .

**Παιδικός Σταθμός Θραψανού (Βόνης):**

**Τμήμα Νηπίων:**

Δυναμικότητα: 38 θέσεις

Αιτήσεις (με voucher): 9

Αιτήσεις (με τροφεία μόνο): 2

Ικανοποιήθηκαν: 9 αιτήσεις με voucher (80% της δυναμικότητας) και 4 με τροφεία

Αξίζει να σημειωθεί ότι, στις περιπτώσεις που δεν ικανοποιήθηκαν όλες οι αιτήσεις, έχει καταρτιστεί αναλυτικός κατάλογος επιλαχόντων, με στόχο να καλυφθούν επιπλέον θέσεις εφόσον προκύψουν κατά τη διάρκεια της χρονιάς. Επίσης, με τη λειτουργία του νέου βρεφονηπιακού στο Καστέλλι, τον Οκτώβριο, που θα διαθέτει τμήμα βρεφών και τμήμα νηπίων, θα ενταχθούν επιπλέον παιδιά και θα καλυφθεί σημαντικό μέρος των αναγκών που υπάρχουν σήμερα.

**Ο Δήμαρχος Μινώα Πεδιάδας Βασίλης Κεγκέρογλου ανέφερε:** «Στόχος της Δημοτικής Αρχής είναι να στηρίξουμε όσο το δυνατόν περισσότερα παιδιά και οικογένειες, προσφέροντας υψηλού επιπέδου υπηρεσίες φροντίδας και εκπαίδευσης. Σε αυτό το πλαίσιο μάλιστα, είμαστε στην ευχάριστη θέση να ανακοινώσουμε ότι σε σύντομο χρονικό διάστημα, με εκτιμώμενο χρόνο έναρξης τον Οκτώβριο, θα τεθεί σε πλήρη λειτουργία ο νέος Βρεφονηπιακός Σταθμός στο Καστέλλι που θα καλύψει σε μεγάλο βαθμό τις αυξημένες ανάγκες που υπάρχουν στην περιοχή».